O‘zbekistonlik oshpaz 350 kilogrammlik lag‘mon tayyorlab rekord o‘rnatdi

O‘zbekistonlik bosh oshpaz Hakim G‘aniyev misli ko‘rilmagan pazandalik rekordini o‘rnatish marosimida dunyoda eng katta miqdordagi lag‘monni tayyorladi. Bu haqda Anhor.uz xabar bermoqda.

Ushbu marosim 18-oktabr kuni Minsk shahrida bo‘lib o‘tdi. 351,1 kilogrammlik lag‘monni pishirish uchun o‘zbek taomlari bo‘yicha taniqli bosh oshpaz Hakim G‘aniyev rahbarligida rekord guruhi jamlandi.
Mazkur pazandalik shoh asari uchun 70 kilogramm qo‘y go‘shti, 60 kilogramm lag‘mon va 100 kilogramm sabzavotlar zarur bo‘ldi.
Ta’kidlash joiz, nafaqat taom og‘irligi, balki uning yeyilib ketish tezligi ham rekord darajada bo‘ldi.